OpenLLM-France/wikimedia huggingface dataset:
# Serra dels Solans

«Serra dels Solans» té aquests significats:
* Serra dels Solans (Cabacés), serra de Cabacés (Priorat).
* Serra dels Solans (la Torre de Cabdella), serra al municipi de la Torre de Cabdella (Pallars Jussà)
# Serrat de la Miranda

El Serrat de la Miranda és una serra situada al municipi de Viver i Serrateix (Berguedà), amb una elevació màxima de 745,9 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Banks

«Banks» té aquests significats:
* Toponímia:
** Banks (Alabama), població dels Estats Units a l'estat d'Alabama
** Banks (Oregon)
** Illa de Banks, illa àrtica a la regió d'Inuvik, als Territoris del Nord-oest (Canadà)
** Outer Banks, cadena d'illes que cobreixen la meitat de la costa de Carolina del Nord (Estats Units)
* Biografies:
** Banks (cantant) (1988) compositora i cantant estatunidenca
** Briana Banks (1978, Múnic, Alemanya Occidental), model i actriu alemanya de cinema pornogràfic
** Dennis Banks (Reserva Leech Lake, Minnesota, 1932), actor i activista amerindi d'ètnia chippewa
** Edgar James Banks (1866 – 1945), diplomàtic, antiquari i novel·lista
** Elizabeth Banks (Pittsfield, Massachusetts, 1974), actriu estatunidenca
** Gordon Banks porter de futbol anglès dels anys 60
** Henry Banks (1913, Anglaterra), pilot estatunidenc de curses automobilístiques criat a Royal Oak, Michigan
** Iain M. Banks (Dunfermline, Fife, 1954-2013), escriptor escocès de ciència-ficció
** Joan Banks (1918 - 1998), actriu estatunidenca
** John Banks (Suffolk, 1944), pilot de motociclisme anglès
** John Banks (Wellington, 1946), polític neozelandès
** Jonathan Banks (Washington DC, 1947) actor estatunidenc
** Joseph Banks (Londres, 1743 - 1820), naturalista, explorador i botànic anglès
** Kary Banks Mullis (Lenoir, EUA, 1944), bioquímic nord-americà guardonat amb el Premi Nobel de Química l'any 1993
** Marcus Banks o Arthur Lemarcus Banks III (1981, Las Vegas, Nevada), jugador de bàsquet estatunidenc
** Tyra Banks (Los Angeles, Califòrnia, 1973), model i presentadora de televisió estatunidenca
# Teodor Mauri i Moreno

Teodor Mauri i Moreno (Barcelona, 5 de juny de 1903 – Barcelona, 4 de juliol de 1960) fou un futbolista i entrenador de futbol català.

## Trajectòria

Començà com a jugador Catalunya de les Corts, passant posteriorment pel CE Europa i el CE Júpiter abans de fitxar pel RCD Espanyol. Al club blanc i blau va viure la seva millor època, jugant de davanter centre al costat d'homes com Ricard Zamora, José Padrón, Pere Solé o Crisant Bosch.
El juny de 1927 marxà cap a l'Havana, per jugar la temporada 1927-28 al Club Juventud Asturiana. L'equip estava entrenat pel polifacètic Paco Bru, qui havia viatjat a l'illa caribenya per a fomentar-hi el futbol i procurar la inscripció de Cuba a la FIFA. Al CE Castelló fou entrenador-jugador el 1928-29. El 1929 fitxà per l'Europa. on juga només el Campionat de Catalunya aquella temporada. Entre 1930 i 1932 defensà els colors del Racing de Madrid. La temporada 1932-33 jugà al Futbol Club Vilafranca.
Teodor Mauri també destacà en la tasca d'entrenador a diversos equips. Amb el CE Castelló assolí l'ascens a Primera la temporada 1940-41 En total entrenà al club castellonenc durant tres etapes diferents. També entrenà l'Hèrcules CF (que aleshores s'anomenava Alacant CD), Cadis CF o UE Figueres. Posteriorment exercí diverses funcions a l'Espanyol.
Va morir el 4 de juliol de 1960 a Barcelona després d'una llarga malaltia. El seu nebot fou Josep Mauri, també futbolista de l'Espanyol i tècnic a l'entitat durant 26 anys.

## Referències

* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* ↑ Llegendes: Francesc Milla Arxivat 2011-02-23 a Wayback Machine. UE Figueres
* ↑ Temporada 1943 - 1944 Arxivat 2010-09-21 a Wayback Machine. UE Figueres
* ↑ «Perfil a periquito.cat». periquito.cat. [Consulta: 9 abril 2019].
* 1 2 3 Mauri, Mundo Deportivo, 7 juliol de 1954
* ↑ Partido Benefico, La Vanguardia, 16 juny 1922
* ↑ Teodoro Mauri, llegado ayer de Cuba, Mundo Deportivo, 28 març de 1928
* ↑ Mauri embarca, La Vanguardia, 09 juny 1927
* ↑ Una interviu con Teodoro Mauri, Mundo Deportivo, 12 juny de 1927
* ↑ Futbol, La Vanguardia, 18 setembre 1928
* ↑ En el Guinardó, La Vanguardia, 5 novembre 1929
* ↑ Castellón, La Vanguardia, 2 juliol 1929
* ↑ El Europa ha dado el cese..., Mundo Deportivo, 1930/04/10
* ↑ «El destino de Mauri». Diari ABC, 17-07-1932.
* ↑ Teodoro Mauri sufre la fractura del brazo derecho, La Vanguardia, 12 novembre 1932
* ↑ El recuerdo de un personaje salvador del C.D. Castellón en los cuarenta El Periodico Mediterraneo, 23/07/2011
* ↑ Ojeando el coto, Mundo Deportivo, 28 juliol de 1943
* ↑ Teodoro Mauri Moreno, Mundo Deportivo, 6 juliol de 1960
* ↑ Diari ABC 6 de juliol de 1960
# Jordi Domenjó Cadefau

Jordi Domenjó Cadefau (Barcelona, 1979) és un esportista català que competeix en piragüisme en la modalitat d'eslàlom. Va guanyar dues medalles de bronze en el Campionat Mundial de Piragüisme en Eslàlom en els anys 2009 i 2010, i una medalla de bronze en el Campionat Europeu de Piragüisme en Eslàlom de 2000.

## Referències

* ↑ «Jordi Domenjó Cadefau». Gran Enciclopèdia Catalana. Barcelona: Grup Enciclopèdia Catalana.
# Autofradates (general)

Autofradates (en grec antic Aὐτoφραδάτης) era un general persa que es va distingir sota els reis Artaxerxes III de Pèrsia i Darios III de Pèrsia. Durant el regnat del primer, va ser el general que va fer presoner a Artabazos II, sàtrapa de Dascilios, al que després va haver d'alliberar.
Després de la mort de l'almirall Memnó de Rodes l'any 333 aC va assumir el comandament de la flota juntament amb Farnabazos II i va ocupar Mitilene a Lesbos (el setge de la ciutat ja l'havia començat Memnó). Llavors va atacar altres illes de la mar Egea que eren partidàries d'Alexandre el Gran. Poc després Farnabazos, que havia estat absent portant els presoners cap a Lícia, es va reunir amb ell i junts van atacar Ténedos (moderna illa turca de Bozcaada), segons diu Flavi Arrià. Durant aquesta expedició també van assetjar la ciutat d'Atarneu a Mísia, sense èxit.
No torna a ser esmentat després del 332 aC
Per la mateixa època apareix com a sàtrapa de Lídia un Autofradates que segurament no és el mateix personatge. En tot cas entre el 350 aC i el 334 aC ja figura Espitridates com a sàtrapa de Lídia.

## Referències

* ↑ Smith, William (ed.). «Autophradates». A Dictionary of Greek and Roman biography and mythology. [Consulta: 31 maig 2021].
# Charles Francis Hockett

Charles Francis Hockett (1916-2000) va ser un lingüista americà lligat a l'estructuralisme bloomfieldià, o distribucionalisme. Va estudiar antropologia i lingüística i va impartir classes de les dues disciplines en diverses universitats estatunidenques.
La seva principal aportació són els 13 trets de Hockett, les característiques que distingeixen el llenguatge d'altres sistemes de comunicació. Alguns sistemes poden compartir diversos trets, però només el llenguatge humà els té tots:
* Canal auditiu: suposa un avantatge adaptatiu perquè requereix el moviment de pocs òrgans del cos i es pot comunicar el missatge mentre es duen a terme altres tasques.
* Recepció massiva.
* Transitorietat: les ones sonores duren el temps just per ser enteses, permeten transmetre ràpidament molta informació.
* Intercanviabilitat: una persona pot ser emissora i després receptora.
* Autoregulació: el parlant sent el que diu i pot corregir-se si hi ha error o modificar el missatge en funció de la resposta del seu interlocutor.
* Especialització: la parla només serveix per a comunicar-se, a diferència de moviments d'animals, per exemple.
* Semanticitat: el signe té un sentit concret.
* Arbitrarietat: la paraula té una relació arbitrària i convencional amb allò que designa.
* Discreció: el llenguatge es pot dividir en fonemes.
* Desplaçament: en ser simbòlic, permet referir-se a realitats no presents en el temps i l'espai.
* Productivitat: es poden crear nous missatges il·limitats.
* Socialització: la llengua s'adquireix com a part del procés de socialització, és un aprenentatge i no un instint.
* Doble articulació.
En un article posterior, Hockett va expandir la seva llista fins a setze característiques.

## Referències

* ↑ «ELLO». [Consulta: 25 novembre 2020].
# Podtxàlik

Podtxàlik (en rus: Подчалык) és un poble (un possiólok) de l'óblast d'Astracan, a Rússia, segons el cens del 2010 tenia 28 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Schorre

Un schorre a la costa atlàntica, el Mar del nord i bàltic, és una zona alta d'un estuari, separada de la plataforma mareal per un desnivell abrupte dissimètric, que només s'inunda durant les marees vives i que és poblada de vegetació. Es diu també «prat salat».
És una zona caracteritzada per la presència de priels, canals naturals que a altamar s'omplen i a baixamar es buiden. A cada marea viva hi ha un menut dipòsit de material orgànic i de sorra que fa que a poc a poc el nivell puja. En construir dics i rescloses de desguàs que només s'obren a baixamar es pot guanyar terra arable o pòlders al mar. Aleshores sovint s'aprofita els priels per fer-ne canals de desguàs. Tot i això, obert al mar formen un biòtop important amb una gran biodiversitat. Més recentment, com al Verdronken Land van Saeftinghe a l'estuari de l'Escalda es va decidir de «despolderitzar» certes zones per tornar a crear el biòtop i estimular el retorn d'estuaris vius.
La presència d'un schorre implica generalment la presència d'un slikke. Tenen una hidrografia comparable amb les terres fora del dic dels rius, tot i que les terres fora del dic són zones d'aigua dolça. Als grans estuaris de la gran plana europea (entre d'altres el Somme, IJzer, Escalda, Mosa, Rin, Ems, Weser i Elba), la transició entre terres fora del dic i el schorre és gradual: ja que no sempre és clar on el riu s'acaba i el mar comença.

## Vegeu també

* Saladar

## Referències

* ↑ «Schorre». Cercaterm. TERMCAT, Centre de Terminologia.
* 1 2 «Schorre». Gran Enciclopèdia Catalana. Barcelona: Grup Enciclopèdia Catalana.
* ↑ «Hedwigepolder in 2019 onder water» (en neerlandès). NU, 21-12-2012. [Consulta: 6 març 2018].
# Shinji Tanaka

Shinji Tanaka (Urawa (avui Saitama), Prefectura de Saitama, Japó, 25 de setembre de 1960) és un exfutbolista japonès.

## Selecció japonesa

Shinji Tanaka va disputar 17 partits amb la selecció japonesa.

## Enllaços externs

* National Football Teams
* Japan National Football Team Database
# Bankrobber

Bankrobber és un segell musical nascut l'any 2001 entre Barcelona i la Bisbal d'Empordà dedicat a la música pop-rock. Ha publicat discos d'artistes com Holland Park, El Chico Con La Espina En El Costado, Guillamino, Mazoni, Sanjosex, Tarannà, Le Petit Ramon, El Petit de Cal Eril, Espaldamaceta, Els Surfing Sirles, Mr. Hubba & el Mono Inventor, Esperit!, Isaac Ulam, Sanjays, Macho, Judit Neddermann, The Gramophone Allstars, Renaldo & Clara, Xarim Aresté, Inspira, Pacosan, Macrobukkake, Les Cruet, Fetus, Carles Viarnès, Marialluïsa, Maria Jaume, Chaqueta de Chándal, Lu Rois, Lluís Cabot, Da Souza, Selva Nua, Magalí Datzira, Barba Corsini, Azul, Elle León i Filipin Yess. Bankrobber està format per Marçal Lladó, Xavier Riembau, Jordi Pi i Ramon Ponsatí.

## Referències

* ↑ «Bankrobber. La guerrilla ampurdanesa». Rockdekux, 01-10-2011. Arxivat de l'original el 2020-04-07. [Consulta: 7 abril 2020].
* ↑ «Les cançons d'amor i lluita omplen la 2 de l'Apolo». Enderrock, 22-10-2018. [Consulta: 7 abril 2020].
* ↑ «Clara Viñals: “Som cent per cent indies”». Núvol, 08-03-2014. [Consulta: 7 abril 2020].
* ↑ «BankRobber». Catalunya Ràdio, 11-11-2019. [Consulta: 7 abril 2020].
* ↑ «La Masia del ‘pop'». El Punt Avui, 11-12-2012. [Consulta: 12 desembre 2011].
# Atrax (aranya)

Atrax és un gènere d'aranyes verinoses que es troba a Australàsia. Algunes espècies reben el nom d'aranyes australianes amb la teranyina en forma d'embut (Australian funnel-web spider). Aquest gènere va ser definit pel Reverend Octavius Pickard-Cambridge l'any 1877.

## Espècies

* Atrax robustus O.P.-Cambridge, 1877 — Conca de Sydney, Nova Gal·les del Sud
* Atrax yorkmainorum Gray, 2010 — regió de Canberra, Sud de Nova Gal·les del Sud
* Atrax sutherlandi Gray, 2010 — Nova Gal·les del Sud, East Gippsland Victòria

## Referències

* 1 2 Gray, Michael R. «A revision of the Australian funnel-web spiders (Hexathelidae: Atracinae)». Records of the Australian Museum, 62, 3, 24-11-2010, pàg. 285–392. Arxivat de l'original el 2 de novembre 2018. DOI: 10.3853/j.0067-1975.62.2010.1556. ISSN: 0067-1975 [Consulta: 11 juny 2014].
# Taos (Missouri)

Taos és una població dels Estats Units a l'estat de Missouri. Segons el cens del 2000 tenia 870 habitants.

## Demografia

Segons el cens del 2000, Taos tenia 870 habitants, 312 habitatges, i 238 famílies. La densitat de població era de 149,3 habitants per km².
Dels 312 habitatges en un 42,6% hi vivien nens de menys de 18 anys, en un 67,6% hi vivien parelles casades, en un 6,7% dones solteres, i en un 23,7% no eren unitats familiars. En el 20,5% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,28.
Per edats la població es repartia de la següent manera: un 30,6% tenia menys de 18 anys, un 6,4% entre 18 i 24, un 32,4% entre 25 i 44, un 20,7% de 45 a 60 i un 9,9% 65 anys o més.
L'edat mediana era de 35 anys. Per cada 100 dones de 18 o més anys hi havia 91,7 homes.
La renda mediana per habitatge era de 50.333 $ i la renda mediana per família de 55.714 $. Els homes tenien una renda mediana de 32.202 $ mentre que les dones 22.356 $. La renda per capita de la població era de 18.481 $. Entorn del 0,8% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Taos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Taos». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Josep Pujol i Ferrusola

Josep Pujol i Ferrusola (Barcelona, 1963) és un consultor català, conegut per ser el fill de Jordi Pujol i Marta Ferrusola, i germà d'Oriol Pujol i Ferrusola. Estudià empresarials a l'Escola Superior d'Administració i Direcció d'Empreses i a la Universitat de Nova York. És membre del patronat de la Fundació Enciclopèdia Catalana. Segons New Yorker, el 1999 estudià a Panamà possibles inversions immobiliàries amb l'empresari hispanoamericà John Rosillo, llavors en llibertat sota fiança i esperant la sentència d'un cas de frau fiscal immobiliari. Soci de la consultora Europraxis, a principis del segle XXI es va veure presumptament implicat en el cas Turisme. Segons es publicà, Josep Pujol i la resta de socis de la companyia vengueren Europraxis a Indra per 44 milions d'euros i, llavors, aquesta rebé contractes de la Generalitat de Catalunya per valor de 60 milions d'euros. Uns contractes als que a Catalunya optaven un màxim d'entre 3 i 5 integradors de sistemes. Un informe de la Sindicatura de Comptes de Catalunya encarregat pel Parlament de Catalunya el 2002, afirmava que Europraxis realitzava fraccionaments de contractes per eludir l'obligada publicitat; factures amb data anterior a la mateixa autorització de la despesa, i impedia consultar contractes a causa de la seva destrucció sense que hagués transcorregut el termini legal per fer-ho. Josep Pujol afirmà que res impedeix a familiars de càrrecs públics presentar-se a concursos públics. Europraxis actualment és propietat d'Indra, i ofereix serveis de consultoria estratègica i d'operacions en diversos països.

## Referències

* ↑ Álvaro, Francesc-Marc. «Pujol i els seus fills, la mala consciència». VilaWeb.
* ↑ «Rosillo y un hijo de Pujol planearon invertir en Panamá, según "New Yorker"». El País, 15-12-1999.
* ↑ Quintà, Alfons. «El aspecto panameño del increíble caso Josep Pujol». el debat.cat, 21-01-2013. [Consulta: 1r agost 2014].
* ↑ Pérez, Claudi. «El juez del 'caso Turismo' pide datos de una empresa vinculada a un hijo de Pujol». El País. [Consulta: 8 juliol 2014].
* 1 2 Brunet, José María «Els negocis conflictius». La Vanguardia, 27-07-2014, p. 18.
* ↑ Kadner López, Marién; Figueroa, Verónica «Una familia bajo sospecha». El País, 25-07-2014.
* ↑ Pérez, Claudi; García, Jesús «Los vínculos de un hijo de Pujol con Europraxis provocan una agria polémica entre CiU e ICV». El País, 08-02-2006.
* ↑ Los Pujol-Ferrusola: la delgada línea entre la familia, la política y los negocios, 20minutos
Família Pujol :
Florenci Pujol i Brugat Maria Soley  
  Francesc Cabana i Vancells Maria Pujol i Soley Jordi Pujol i Soley Marta Ferrusola   
 Jordi Pujol i Ferrusola Marta Pujol i Ferrusola Josep Pujol i Ferrusola Pere Pujol i Ferrusola Oriol Pujol i Ferrusola Mireia Pujol i Ferrusola Oleguer Pujol i Ferrusola :
# Podzámčok

Podzámčok és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1425.
# Charles Fort (Irlanda)

Charles Fort (en irlandès Dún Chathail) és una fortalesa baluardada situada en el port natural de Kinsale, al comtat de Cork, Irlanda El James Fort està situat a l'altre costat del port de Kinsale.
El Charles Fort va ser construït sobre una antiga fortalesa anomenada Ringcurran Castle, després de quedar afectat pel Setge de Kinsale de 1601. El fort té aquest nom en honor del rei Carles I i va ser dissenyat per Sir William Robinson - arquitecte de la Royal Hospital Kilmainham. El fort va ser construït entre 1670 i 1680 amb planta d'estrella i baluards, cosa que el feia ideal per resistir els atacs dels canons.
Els baluards estan elevats, un fet molt important en el setge de Cork dut a terme per John Churchill, 1r Duc de Marlborough el 1690 durant la Guerra Guillermita d'Irlanda. Després del setge s'hi van dur a terme reparacions, i el fort va servir com a quarter de l'exèrcit britànic durant molts anys.
En el segle xvii Robert Reading hi va establir un far lleuger
El fort va estar en mans de les forces britàniques fins a la firma del Tractat Angloirlandès i va deixar de servir després de ser incendiat per les forces contràries al Tractat durant la Guerra Civil Irlandesa el 1922. El complex és un monument nacional d'Irlanda des de 1971 i ha estat parcialment restaurat pel Dúchas, el servei de patrimoni irlandès.

## Galeria

* Fortificacions
* Entrada
* Canó
* Vista de la casa de guàrdia

## Notes i referències

* ↑ Kinsale Tourism Guide -Charles Fort, Kinsale, County Cork, Ireland
* ↑ Heritage Ireland: Charles Fort
* ↑ IrelandsEye - Charles Fort, County Cork
* ↑ Fallon, Linda. Bradt City Guide Cork. Bradt Travel Guides, 2007. ISBN 1-84162-196-X.
* ↑ A Brief History of Irish Lights Arxivat 2007-02-03 a Wayback Machine., The Commissioners of Irish Lights, retrieved 24 September 2009
# Batis caranegre

La batis caranegre (Batis minor) és un ocell de la família dels platistèirids (Platysteiridae).

## Hàbitat i distribució

Habita boscos, matolls i vegetació de ribera del sud de Somàlia, sud-est de Kenya i Tanzània oriental.

## Referències

* ↑ «Batis caranegre». Cercaterm. TERMCAT, Centre de Terminologia. Rev. 20/10/2021(català)
# Taos (Nou Mèxic)

Taos és un poble dels Estats Units a l'estat de Nou Mèxic. Segons el cens del 2000 tenia 4.700 habitants. La pel·lícula Garbage Warrior documenta el treball de l'arquitecte Mike Reynolds construint Earthships a Taos i els seus voltants.

## Demografia

Segons el cens del 2000, Taos tenia 4.700 habitants, 2.067 habitatges, i 1.157 famílies. La densitat de població era de 337,9 habitants per km².
Dels 2.067 habitatges en un 27,5% hi vivien nens de menys de 18 anys, en un 34,7% hi vivien parelles casades, en un 16,2% dones solteres, i en un 44% no eren unitats familiars. En el 37,3% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,87.
Per edats la població es repartia de la següent manera: un 23% tenia menys de 18 anys, un 6,6% entre 18 i 24, un 26,4% entre 25 i 44, un 27,8% de 45 a 60 i un 16,2% 65 anys o més.
L'edat mediana era de 41 anys. Per cada 100 dones de 18 o més anys hi havia 81,3 homes.
La renda mediana per habitatge era de 25.016 $ i la renda mediana per família de 33.564 $. Els homes tenien una renda mediana de 27.683 $ mentre que les dones 23.326 $. La renda per capita de la població era de 15.983 $. Aproximadament el 17,9% de les famílies i el 23,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Garbage Warrior» (en anglès). HESO Magazine, 07-10-2009. Arxivat de l'original el 2017-10-22 [Consulta: 18 gener 2018].
* 1 2 3 «Fact Sheet- Taos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Taos». American Fact Finder. Oficina del Cens dels Estats Units, 12-01-2010.
# Jordi Saragossa

Jordi Saragossa (Barcelona, 1988), fotògraf català especialitzat en fotografia esportiva també conegut com el fotògraf de Kilian Jornet. És un dels fotògrafs de l'equip internacional de Salomon Running, captant el dia a dia d'atletes de la talla de Kilian Jornet, Emelie Forsberg o Anna Frost entre d'altres.
Al 2015, fa una TED Talk dins del marc del TEDxYouth Barcelona sota el títol "Més enllà d'una fotografia". Al 2017, exposa "Jordi Saragossa, l'ombra de Kilian Jornet" amb motiu del FineArt Igualada. Una exposició retrospectiva dels anys seguint a l'atleta català arreu del món. En l'actualitat és ambaixador de la marca fotogràfica Sigma.

## Referències

* ↑ «Biography of Jordi Saragossa photographer». Arxivat de l'original el 2018-12-21. [Consulta: 21 desembre 2018].
* ↑ Fortuny, Ignasi. «Jordi Saragossa: "No puedo decirle al corredor: 'No ha quedado bien, ¿puedes volver a pasar?"» (en castellà), 11-06-2016. [Consulta: 21 desembre 2018].
* ↑ TEDx Talks. «Beyond the picture | Jordi Saragossa | TEDxYouth@Barcelona». [Consulta: 21 desembre 2018].
* ↑ «Jordi Saragossa, l'ombra de Kilian Jornet», 02-03-2017. [Consulta: 21 desembre 2018].
* ↑ «Jordi Saragossa | Sigma Ambassadors» (en anglès). [Consulta: 21 desembre 2018].

## Enllaços externs

* TEDxYouth BCN - http://www.tedxyouthbarcelona.com/events/2015-risk-takers/speakers/jordi-saragossa/ Arxivat 2018-12-21 a Wayback Machine.
# Platymantis rhipiphalca

Platymantis rhipiphalca és una espècie de granota que viu a Papua Nova Guinea.

## Referències

* Richards, S. & Allison, A. 2004. Platymantis rhipiphalca. Llista Vermella d'Espècies Amenaçades de la UICN 2006. Consulta: 18 d'abril del 2008.
# Charles Fox

Charles Fox és el nom dels següents personatges:
* Charles Fox (1897-1977), matemàtic londinenc de la Universitat McHill de Canadà
* Charles Fox (1940-), compositor de música pel cinema
* Charles Fox (1791-1862), polític britànic
* Charles Fox (1921-1991), periodista musical britànic
* Charles Fox (1810-1874), enginyer ferroviari britànic
* Charles Fox (1794-1849), gravador britànic
* Charles Fox (1858-1901), jugador de criquet